অথচ, ভারতের সমাজে হিন্দুত্ববাদের শিকড়টি গভীরে! | BreakingNews.com.bd
English
ঢাকা, মঙ্গলবার, ০৪ Jul ২০১৭, ১২:৫৮ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
৩ জেএমবি নেতার ৩ স্ত্রী ৮৪ ঘণ্টার রিমান্ডে
চীনে বন্যায় ১৫ জনের প্রাণহানি, কয়েক লাখ মানুষ ঘরছাড়া
এ রায়ে আমরা অত্যন্ত হতাশ : অ্যাটর্নি
এ রায় সরকারের দূরভিসন্ধিরই পরাজয়: মওদুদ
৫ বছরে সর্বনিম্ন রেমিট্যান্স
সংবিধানের ষোড়শ সংশোধনী অবৈধ : আপিল বিভাগ
অথচ, ভারতের সমাজে হিন্দুত্ববাদের শিকড়টি গভীরে!
পি কে ইয়াসের আরাফাত
প্রকাশিত : মঙ্গলবার, ৩১ মে ২০১৬, ১০:১০
অঅ-অ+
'রাস্তায় আর সংসদে , দু' জায়গাতেই আমরা সিপিএম -এর মোকাবিলা করব৷ ' এই কথা থেকেই বোঝা যায় কেরালায় বামপন্থীদের বিপুল জয়ে হিন্দুত্ববাদীরা কতটা হতাশ৷ দিল্লিতে সিপিএম -এর সদর দফতর একেজি ভবনের উপর হামলা প্রমাণ করল যে হিন্দুত্ববাদীরা শুধু মুখেই আগুন উগরাচ্ছেন না , কেরালায় বিপুল জনাদেশ নিয়ে নবনির্বাচিত সরকারের উপর আক্রমণ শানাতে তারা প্রস্ত্তত৷ এর পাশাপাশি সোশাল নেটওয়ার্কিং সাইটগুলো আর সংবাদ মাধ্যমের একাংশ হবু মুখ্যমন্ত্রী পিনারাই বিজয়ন এবং কেরালার সব থেকে বর্ষীয়ান কমিউনিস্ট নেতা ভিএস অচ্যুতানন্দনের মধ্যে 'ঐতিহাসিক সংঘাত ' নিয়ে গপ্পো ফাঁদতে শুরু করেছে৷

তাদের ঘাবড়ে যাওয়ার কারণটা বোঝা কঠিন নয়৷ অমিত শাহের সঙ্গতে প্রধানমন্ত্রী নরেন্দ্র মোদী স্বয়ং ব্যাপক ঢাকঢোল পিটিয়ে কেরালার ইতিহাসে দলের যে বৃহত্তম নির্বাচনী প্রচারাভিযান চালিয়েছিলেন তা বিধানসভা আসনে রূপান্তরিত হয়নি৷ তবে বিগত কিছুকাল যাবত্ যারাই কেরালার বহুস্তরীয় রাজনৈতিক পরিস্থিতি নজরে রেখেছেন তাদের কারও কাছেই রাজ্যের নির্বাচনী ফলাফল মোটেই অপ্রত্যাশিত নয়৷ সিপিআই (এম ) নেতৃত্বাধীন বামপন্থীদের জয় , কংগ্রেস নেতৃত্বাধীন ইউডিএফ -এর চরম পরাজয় , বিজেপি নেতৃত্বাধীন এনডিএ -র উল্লেখযোগ্য সংখ্যায় ভোট আকর্ষণে সাফল্য -এই হলো সংক্ষেপে কেরালার বিধানসভা নির্বাচনের ফলাফল৷

এই ফল যতটা আশাব্যঞ্জক ততটাই দুশ্চিন্তাজনক৷ অধিকাংশ পর্যবেক্ষকই এই ফলাফল ব্যাখ্যা করছেন ইউডিএফ সরকারের সময়ে উন্নয়নের অভাব , দুর্নীতি এবং স্বজনপোষণের নিরিখে , যার পরিণতিতে চার মন্ত্রীর বিপুল ব্যবধানে হার এবং অন্তত দুই মন্ত্রীর কোনো ক্রমে নিজেদের আসন -রক্ষা৷ ভোটারদের সামনে উম্মেন চান্ডির যে 'পাপের কারবারি ' ছবি সিপিএম তুলে ধরেছিল , ভোটাররা তাতে বিশ্বাস করেছেন এবং সেই মতোই ভোট দিয়েছেন৷

ইউডিএফ -এর এই অবশ্যম্ভাবী পরাজয়ের পিছনে কাজ করেছে আর একটি ইস্যু --- মহিলাদের নিরাপত্তার অভাব৷ বিগত পাঁচ বছরে এ রাজ্যে যে পরিমাণ ধর্ষণ , বলাত্কার , পারিবারিক হিংসা এবং পুলিশের নৈতিক জ্যাঠামশাইপনার বাড়বাড়ন্ত দেখা গিয়েছে , কেরালার ইতিহাসে তেমনটা কখনও দেখা যায়নি৷ দলিত ছাত্রী সৌমিয়া বা জিশার ক্ষতবিক্ষত দেহের দৃশ্য ইউডিএফ -এর পরাজয় সুনিশ্চিত করার ক্ষেত্রে নিঃসন্দেহে গুরুত্বপূর্ণ ভূমিকা পালন করেছে৷ শহর এবং গ্রাম সর্বত্রই সাধারণ মানুষ সন্ত্রস্ত বোধ করেছেন বার বার৷

অন্য দিকে , সংবাদমাধ্যমে 'ফাম ফাতাল ' (femme fatale) হিসেবে বর্ণিত সরিতা নায়ারও কংগ্রেসের নির্বাচনী বিপর্যয় সুনিশ্চিত করেন৷ নিজের কাণ্ডকারখানা জনসমক্ষে এনে তিনি মানুষের সামনে তুলে ধরেছেন কংগ্রেস দল এবং ইউডিএফ সরকার কী ভাবে দুর্নীতিকে প্রাতিষ্ঠানিক মান্যতা দিয়েছিল৷ সকলেই ব্যাপারটা জানতেন কিন্ত্ত সরিতার আগে কেউই 'যৌন সুযোগের পরিবর্তে প্রকল্প অনুমোদনের ' এই ব্যবস্থাটাকে এ ভাবে ফাঁস করেননি৷ রাষ্ট্রযন্ত্রের এই পুরুষতান্ত্রিকতার ছবি বহু শিক্ষিত শহুরে মহিলাকে কংগ্রেস ও ইউডিএফ সরকারের প্রতি বিরূপ করেছে৷

এ সবই ঠিক৷ কিন্ত্ত এটুকুই কেরালার নির্বাচনী ফলাফল ব্যখ্যা করার পক্ষে যথেষ্ট নয়৷ রাজনৈতিক ভাবে সচেতন একটি সমাজ কী ভাবে ভোট দেওয়ার সময় সু-উচ্চ 'রেটরিক '-এর মাধ্যমে এবং ধর্মের মাধ্যমে গঠিত ঘৃণার ভাবাবেগকে প্রতিহত করে , বামপন্থীদের ব্যাপক জয় তারও ইঙ্গিত বহন করে৷ বিগত দু' বছরে কেরালার জনপরিসরে হিন্দুত্ববাদের ক্রমবর্ধমান উপস্থিতির ফলে রাজ্যে অন্যতম দুশ্চিন্তার বিষয় হয়ে উঠেছিল সাম্প্রদায়িকতা৷ জনসমক্ষে ক্রমাগত হাজির করা হচ্ছিল 'গোমাংস ', 'সেনাবাহিনী ', 'ধর্মনিরপেক্ষতা নামক ব্যাধি ' এবং 'দেশবিরোধী বামপন্থী ' ইত্যাদি অতিপরিচিত বিতর্ক৷

অধিকাংশ ভোটার সেই সুস্পষ্ট সাম্প্রদায়িক অ্যাজেন্ডা থেকে নিজেকে সরিয়ে রেখেছেন৷ এর দু'টি উদাহরণ বিশেষ ভাবে উল্লেখযোগ্য৷ মালাপ্পুরম কেন্দ্রের ভোটাররা অধিকাংশই উচ্চবর্ণ হিন্দু৷ এই কেন্দ্রে জিতেছেন বিটি বলরাম -যিনি হিন্দুত্ববাদী পথ্যে পুষ্ট জাতীয়তাবাদের কঠোরতম সমালোচক হিসেবে বিখ্যাত৷ দুই, পাত্তাম্বি কেন্দ্রটিতে মুসলিম লিগের ব্যাপক প্রভাব৷ সেখানে সিপিআই -এর হয়ে প্রতিদ্বন্দ্বিতা করেন জওহরলাল নেহরু বিশ্ববিদ্যালয়ের গবেষক -ছাত্র মহম্মদ মোহসিন৷ তাকে 'দেশবিরোধী ' তকমা দিয়ে ব্যাপক প্রচার চালিয়েছিল ইন্ডিয়ান ইউনিয়ন মুসলিম লিগ৷ ভোটাররা সিপিআই -এর মোহাম্মদ মোহসিনকেই বিজয়ী করেছেন৷

এই ঘটনা দুটি গুরুত্বপূর্ণ৷ দু' ক্ষেত্রেই মানুষ ঘৃণার প্রচারকে প্রত্যাখ্যান করেছেন৷ কেরালায় ভারত ধর্ম জনসেনা (বিডিজেএস ) নামক একটি দলের সঙ্গে জোট বেঁধেছিল বিজেপি৷ হিন্দুত্ববাদের ব্যর্থতা ছাড়াও , নির্বাচনী ফলাফল থেকে বোঝা যাচ্ছে জাতপাতের ভিত্তিতে বাঁধা এই জোটও ভোটে কাজ দেয়নি৷ এবারে এনডিএ পেয়েছে ১৫ শতাংশ ভোট , অর্থাৎ ২০১৫ সালে যে স্থানীয় নির্বাচন হয়েছিল তার থেকে এক শতাংশ বেশি , আর ২০১১ -র বিধানসভার নির্বাচনের থেকে চার শতাংশ বেশি৷ দক্ষিণ এবং মধ্য কেরালায় এঝাভা জনগোষ্ঠীর মানুষের বাস৷ এই সব অঞ্চলে তাদের উপস্থিতি উল্লেখযোগ্য - জনসংখ্যার ২৭ শতাংশ৷ তাদেরই প্রতিনিধিত্ব করার দাবি করে বিডিজেএস৷

সে দলকে জোটে নিয়েও এনডিএ -র ভোটের এই হার থেকেই স্পষ্ট , ভোটের বাক্সে জোট কাজ করেনি৷ এক দিকে হিন্দুত্বের ভাবাবেগের আড়ালে কেরালার সমাজের অভ্যন্তরীণ জটিলতাগুলিকে একমাত্রিক করে ফেলার লক্ষ্য মরীচিকার মতোই থেকে গিয়েছে , অন্য দিকে সারা রাজ্য জুড়েই ধর্মনিরপেক্ষতার পক্ষে মানুষকে এককাট্টা হতে দেখা গিয়েছে৷ বিডিজেএস -এর প্রধান ভেল্লাপাল্লি নাতেশান দলিতবিরোধী এবং ধর্মনিরপেক্ষতা -বিরোধী গরম গরম গরম ভাষণ দিয়েছিলেন বটে , কিন্ত্ত শেষে দেখা গেল তার জনগোষ্ঠীর মানুষদের ভাবাবেগই তাতে আহত হয়েছে৷ কুট্টানাডু জেলা এঝাভাদের গড় বলে পরিচিত৷ সেই জেলাতেই মুখ থুবড়ে পড়েছে বিডিজেএস৷ আদিবাসীদের প্রায় প্রবাদপ্রতিম নেত্রী সি কে জানু৷

তিনি এনডিএ -তে যোগ দিয়ে নিজেই পরাজিত হয়েছেন৷ এ থেকেই বোঝা যায় কেরালার এই নির্বাচনী লড়াইয়ের আভ্যন্তরীণ জটিলতাগুলি৷ অন্য দিকে নব্য -ইসলামপন্থীদের মধ্যে দেখা গিয়েছিল সোশাল মিডিয়ায় নিজেদের প্রসার -পরিধি এদিক ওদিক করে প্রভাব বৃদ্ধির চেষ্টা করতে - নির্বাচনী পরিভাষায় যাকে বলা হয় 'জেরিম্যান্ডারিং '৷ তারা সম্প্রতি বামপন্থীদেরই 'পয়লা নম্বর ভিলেন ' হিসেবে চিহ্নিত করেছেন৷ কিন্ত্ত মুসলমান ভোটারদের দেখা গেল বিচক্ষণ রাজনৈতিক ভোটিং করতে -বিশেষত যেখানে যেখানে এনডিএ প্রার্থীরা শক্তিশালী৷ পরিষ্কার বোঝা যাচ্ছে যে মুসলমানরা বিচার করেছেন নিজ নিজ এলাকায় ইউডিএফ এবং এলডিএফ -এর মধ্যে কোন প্রার্থীর জয়ের সম্ভাবনা বেশি , তার পর ভোট দিয়েছেন তাকেই৷

এ থেকে স্পষ্ট , ঘৃণার রাজনীতি তাদের মনে ভীতির সঞ্চার করেছিল৷ পলক্কড় -এর মতো আসনগুলির ফলাফল ব্যাখ্যা করে এ কথা বলা যেতেই পারে যে , পশ্চিমবঙ্গে কংগ্রেস এবং সিপিআই (এম )-এর মধ্যে সমঝোতা কেরালায় প্রবল রাজনৈতিক চাপের মুখে পড়া ভোটারদের মনে একটা আবছা সদর্থক প্রভাব ফেলেছিল৷ পশ্চিমবঙ্গের এই জোট কেরালায় দু'দলেরই চিরাচরিত ভোটারদের একটি বড়ো অংশকে একটা বিষয়ে সুনিশ্চিত করেছিল -হিন্দুত্ববাদীদের জয় আটকাতে কাকে ভোট দেবেন এটা ঠিক করার সময় চিরাচরিত পার্টি-লাইন মেনে ভোট দেওয়ার পরিবর্তে বিচক্ষণ ভাবে নিজেদের প্রার্থী বেছে নিয়ে ধর্মনিরপেক্ষতার পক্ষে একটা ফ্রন্ট গড়ে তোলার প্রাসঙ্গিকতা তারা বুঝতে পারছিলেন৷

যেখানে কট্টর হিন্দুত্ববাদ বা স্থানীয় সাম্প্রদায়িকতার চ্যালেঞ্জ ছিল না সেখানে মুসলমান ভোটাররা 'মুসলমান আত্মপরিচিতি '-র গণ্ডিতে বন্দি ওয়েলফেয়ার পার্টি বা এসডিপিআই -এর মতো ছোটোখাটো দলকে সম্পূর্ণ প্রত্যাখ্যান করেছেন৷ এবং যত দূর দেখা যাচ্ছে তারা বামপন্থীদেরই সমর্থন করেছেন৷ মুসলমানরা মনে করেছেন ধর্মনিরপেক্ষ জোটগুলি তাদের বিভিন্ন সমস্যা যথেষ্টই বোঝেন৷ ঠিক সেই ভাবেই হিন্দু মধ্যবিত্তের একটি বিপুল অংশ সমাজে হিন্দুত্ববাদের উত্থান এবং দুর্নীতির বৃদ্ধি , দু'টির জন্যই কংগ্রেসের অতি -আত্মসন্ত্তষ্টিকে দায়ী ঠাউরে সে দলের বিরুদ্ধে ভোট দিয়েছেন৷ যে সব কেন্দ্রে খ্রিশ্চানরা সংখ্যাগরিষ্ঠ সেই কেন্দ্রগুলিতেও একই ধারা দেখা যাচ্ছে৷ কেরালার মানুষ হিন্দুত্ববাদীদের ধর্মীয় রেটরিক -এর অন্তঃসারশূন্যতা ধরে ফেলে তাদের উত্থান আটকে দিয়েছেন , সেটা ঠিক৷ ভোটের ফলে সেটা প্রতিফলিত সেটাও ঠিক৷

তবু শতাংশের হিসেবের যুক্তির মধ্যে যে একটা ফাঁকি আছে সেটাও অস্বীকার করা যাচ্ছে না৷ বাস্তব এটাই যে কেরালার সামাজিক জীবনে হিন্দুত্ববাদ গভীরে শিকড় ছড়িয়েছে৷ এর কারণ কার্যকর মতাদর্শগত প্রতিরোধের অভাব৷ বিজেপি জিতেছে একটি মাত্র আসনে৷ সেখানেও আবার ইউডিএফ এবং এনডিএ -র মধ্যে 'ভোট আদানপ্রদান '-এর গুরুতর অভিযোগ উঠেছে৷ কিন্ত্ত বিগত পাঁচ বছরে যে ভাবে এ রাজ্যে হিন্দুত্ববাদের প্রভাব ছড়িয়েছে তা থেকে ইঙ্গিত মেলে প্রধান রাজনৈতিক দলগুলি ফ্যাসিবাদের বিরুদ্ধে রাজনৈতিক প্রতিরোধ গড়ে তোলার ক্ষেত্রে কতটা নড়বড়ে৷ অনেকেই ভেবেছিলেন নির্বাচনের পর পিনারাই বিজয়ন এবং ভিএস অচ্যুতানন্দনের মধ্যে খোলাখুলি দ্বন্দ্ব দেখা যাবে৷ সীতারাম ইয়েচুরির বিচক্ষণ হস্তক্ষেপের ফলে সেটা হয়নি৷

তিনি ভিএসকে পরিস্থিতির জটিলতা বোঝাতে পেরেছেন৷ কিন্ত্ত নির্বাচনের ফলাফল বামপন্থীদের কাঁধে বিপুল দায়িত্ব আরোপ করল৷ এই ভোট আত্মম্ভরিতা , অনুন্নয়ন , মহিলাদের নিরাপত্তার অভাব এবং সাম্প্রদায়িকতার বিরুদ্ধে মানুষের সচেতন প্রেসক্রিপশন বলা যায়৷ কাজেই বামপন্থীরাও যদি নিজেদের রাজনৈতিক হিংসার সংস্কৃতি , অন্ত্যজবর্গের মানুষের সঙ্গে যোগাযোগের অভাব এবং বিশেষ করে উত্তর মালাবার অঞ্চলে কৌশলগত সাম্প্রদায়িকতাকে উসকানি দেওয়ার প্রবণতাকে পরিহার না করতে পারেন তা হলে পরের নির্বাচনে বামপন্থীদের হাল এবারের নির্বাচনে কংগ্রেসের হালের থেকে খুব একটা আলাদা হবে না৷

পি কে ইয়াসের আরাফাত: ভারতীয়

মতামত
প্রতিটি ঋতুতে একটু হলেও থাকেই বর্ষা ঋতু
শত্রুতার সঙ্গে লিঙ্গের সম্পর্ক নেই
আনন্দ-বেদনার ঈদযাত্রা
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
নজরুল কেন গুরুত্বপূর্ণ?
রোজাই হতে পারে শরীরের ক্যান্সার কোষ বিনাশের হাতিয়ার
মানুষের বেঁচে থাকার প্রয়োজনেই বন্যপ্রাণ সংরক্ষণ জরুরি
চাই ধর্ষণহীন দিন
মা এবং মাতৃত্ব
প্রিয়বন্ধু, বিদায়
ল’ইয়ার মানেই কি “লায়ার”?
বিশ্ববিদ্যালয়ের উদ্যোক্তা রবীন্দ্রনাথের স্বরূপ
মোদীর দিল্লি বিজয়ে আতঙ্কে মমতা
সর্বশেষ খবর
আত্মবিশ্বাসী বাঁধন
অজিদের ঘরে আগুন, উদ্বিগ্ন নয় বিসিবি
রাতের মধ্যেই ফরহাদ মজহারকে অক্ষত ফিরে চায় পরিবার
ময়মনসিংহে দুর্ঘটনায় নিহত ২
তারপরও নির্দোষ কোহলি!
ফরহাদ মজহারকে এখনই ফিরিয়ে দিতে হবে: খালেদা জিয়া
ষোড়শ সংশোধনী অবৈধ: আইনজীবীদের মিশ্র প্রতিক্রিয়া
ভারতের আবদারে বিসিবি’র না
গাজীপুরে পোশাক কারখানায় বিস্ফোরণ, বহু হতাহতের আশঙ্কা
তিন ছবির শুটিংয়ে মিম
সর্বাধিক পঠিত
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved